Zvuči Vam poznato? Imate bolove u stomaku, vjetrove, proliv, imate zatvor ili ste naduti.
I to ne samo jednom ili dvaput godišnje, nego stalno. To stanje nekada traje danima ili sedmicama.
Osjećate se umorno, iscrpljeno, deprimirano. Imate glavobolje. Boli Vas.
A šta ljekari kažu? Traže znakove upale.
Naprave ultrazvuk, kolonoskopiju i alergijske testove.
Pokušavaju utvrditi razne bolesti.
Ali, kada ne mogu potvrditi nijednu od njih, dobićete dijagnozu:
sindrom iritabilnog crijeva (engl. irritable bowel syndrome - IBS).
Dijagnoza je malo nejasna i dugoročna.
A šta je sa liječenjem? To je poput tumaranja u mraku.
Promjena vrste hrane i načina ishrane.
Psihoterapija i kontrolisanje stresa.
Ovisno o glavnom simptomu, dobićete terapiju za zatvor ili proljev.
Antibiotike. Ponekad i antidepresive. Za neke ljude, ova terapija djeluje, a za neke ne.
Ponekad ublaži simptome nakratko, a ponekad na duže vrijeme.
Pokušavate sa različitim terapijama, ali svaka je sa malo uspjeha.
Liječenje sindroma iritabilnog crijeva je po principu “pokušaja i pogreške”.
Ovo pacijente frustrira. A i ljekare.
A vi i dalje osjećate nadutost, imate zatvor, patite od proljeva, čestih odlazaka u toalet i bolova u stomaku.
Šta naučnici kažu?
Za njih je sindrom iritabilnog crijeva (engl. irritable bowel syndrome) ili skraćeno - I.B.S. je kompleksno oboljenje.
Brojni faktori dovode do pojave I.B.S.-a, ali samo nekolicina njih je u potpunosti razjašnjena.
I.B.S. se loše odražava na kvalitet života pojedinca i predstavlja ozbiljno finansijsko opterećenje za društvo.
Sindrom iritabilnog crijeva je genetički uslovljen.
Ipak, životne navike, ishrana, razne infekcije i izloženost stresu takođe igraju važnu ulogu.
Svi oni mogu izazvati pojavu bolesti ili dovesti do pogoršanja postojećih simptoma.
Naučnici pretpostavljaju da postoji komunikacijski poremećaj u nervnim vezama između mozga i crijeva.
Sindrom iritabilnog crijeva je hronična bolest koja zahtijeva dugoročni tretman.
Tek onda kada ovu bolest razumijemo u potpunosti, moći ćemo je adekvatno liječiti.
Tek kada otkrijemo gene koji uzrokuju bolest,
moći ćemo diferencirati podgrupe pacijenata i izabrati pravi lijek za svaku od njih.
Samo tada će svi ljudi koji pate od sindroma iritabilnog crijeva (I.B.S.-a) vratiti kvalitet svog života na staro.